บาทเปิด 31.91บาทต่อดอลลาร์แกว่งแคบ
เงินบาทเปิดตลาด 31.91 บาทต่อดอลลาร์  แกว่งแคบ ตลาดจับตาตัวเลขเงินเฟ้อสหรัฐฯคืนนี้ มองกรอบวันนี้ 31.85-32.00 บาทต่อดอลลาร์
11 ม.ค. 2562

เงินบาทเปิดตลาด 31.91 บาทต่อดอลลาร์  แกว่งแคบ ตลาดจับตาตัวเลขเงินเฟ้อสหรัฐฯคืนนี้ มองกรอบวันนี้ 31.85-32.00 บาทต่อดอลลาร์
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.91 บาท/ดอลลาร์ จากเย็นวานนี้ที่ปิดตลาดที่ระดับ 31.92/93 บาท/ดอลลาร์
"มีแรงซื้อดอลลาร์เมื่อเทียบกับสกุลอื่นตามอัตราผลตอบแทนพันธบัตรสหรัฐฯที่ปรับตัวขึ้น ขณะที่ตลาดยังคงกังวลทิศทางอัตราดอกเบี้ยสหรัฐในปีนี้" นักบริหารเงิน ระบุ     
นักบริหารเงิน คาดว่ากรอบความเคลื่อนไหวของค่าเงินบาทระหว่าง 31.85 - 32.00 บาท/ดอลลาร์ จับตาดตัวเลขเงินเฟ้อเดือนธ.ค.ของสหรัฐฯคืนนี้